
INHOUDSOPSOMMINGDwelmmisbruik – oormatige gebruik van dwelms of alkohol wat die gees of liggaam benadeel.
Toleransie – om meer van 'n middel te benodig om dieselfde uitwerking te kry.
Onttrekkingsimptome – onaangename fisiese reaksie as jy ophou om 'n verslawende middel te gebruik.
Intrapersoonlik – binne jou eie gedagtes.
Interpersoonlik – verhoudings of kommunikasie tussen mense. 


Dwelmmisbruik behels die skadelik gebruik van verskillende middels soos alkohol, onwettige dwelms (soos kokaïen of heroïen), en selfs die misbruik van voorskrifmedikasie of sigarette en inasemingsmiddels. Wanneer iemand met dwelmmisbruik sukkel, kan hulle 'n toleransie ontwikkel en onttrekking-simptome ervaar wanneer hulle daarmee probeer ophou. Hulle kan ook gemoedskommelings toon, buitengewoon optree en hul verantwoordelikhede verwaarloos. 
Persoonlike risikofaktore wat tot dwelmmisbruik bydra kan intrapersoonlik (familiegeskiedenis of geestesgesondheidskwessies) of interpersoonlik (groepsdruk) wees. Daar is egter beskermende faktore wat die kanse op dwelmmisbruik kan verminder, soos sterk gesinsondersteuning, positiewe vriendskappe en effektiewe tegnieke om stres en probleme te hanteer. Dit is van kardinale belang om probleme vroeg op te spoor en hulp te kry om sodoende dwelmmisbruik te voorkom. Dit kan bereik word deur oop gesprekke by die skool te hê of ondersteuning in plek te hê om iemand by te staan voordat dit 'n ernstige probleem word.

Les 1: Sosiale Faktore wat tot Dwelmmisbruik Bydra
Sosiale faktore is elemente binne jou sosiale omgewing wat jou gedagtes, gedrag en optrede rondom dwelmmisbruik kan beïnvloed, soos:
Gesinsdinamika – Interaksies en verhoudings binne 'n gesin. 
Voorbeeld:  Om groot te word in 'n omgewing waar dwelmgebruik genormaliseer word of as 'n hanterings-meganisme gebruik word, kan iemand beïnvloed om dieselfde patrone te volg.
Gebrek aan Onderrig – Beperkte toegang tot kennis en vaardighede. 
Voorbeeld: Jongmense wat nie die potensiële skade verstaan nie, kan meer geneig wees om met dwelm-middels te eksperimenteer.
Media-Invloed – Impak van massamedia op houdings, oortuigings en gedrag. 
Voorbeeld: Populêre mense op sosiale media kan drankgebruik opwindend laat voorkom of dit uitbeeld as 'n manier om probleme te hanteer. Dit kan ander beïnvloed om op dieselfde manier op te tree.
Sosiale Norme – Maatskaplike verwagtinge of ongeskrewe reëls wat gedrag beïnvloed. 
Voorbeeld: Jongmense glo dat partytjies, drank en dwelms "deel van jonk-wees" is.
Ekonomiese Faktore – Invloede wat verband hou met die verspreiding van hulpbronne in die samelewing. 
Voorbeeld: Werkloosheid, armoede en ongelykheid in inkomste veroorsaak dikwels stres, frustrasie en hopeloosheid wat bydra tot dwelmgebruik as hanteringsmeganisme.

Groepsdruk – Invloed van vriende om aan sekere gedrag te voldoen. 
Voorbeeld: Jy drink alkohol omdat al jou vriende alkohol drink.
Trauma & Stres – Emosionele of fisiese spanning as gevolg van moeilike ervarings. 
Voorbeeld: Individue wat fisieke of emosionele mishandeling ervaar het, kan hulle tot dwelmmiddels wend as 'n vorm van self-medikasie of om emosionele pyn te verdoof.
Sosiale Isolasie – Gebrek aan kontak met ander; om sosiaal alleen te wees. 
Voorbeeld: Iemand wat nie goeie verhoudings met ander het nie, kan hom/haar tot dwelmmiddels wend om gevoelens van eensaamheid en ‘n gebrek aan gesonde verhouding te hanteer.

Die Samelewing se Bydrae tot Dwelmmisbruik
Jy is deel van verskillende gemeenskappe (bv. die buurt waarin jy woon, jou skool of selfs aanlyngroepe waar jy en ander iets in gemeen het. In hierdie afdeling gaan ons kyk hoe faktore binne die skoolgemeenskap, samelewing en die media tot dwelmmisbruik kan bydra. 

	Skoolgemeenskap



· Negatiewe Groepsdruk: Jou maats probeer dalk eksperimenteer met dwelms of alkohol en jy voel dat jy dit ook moet doen om in te pas. Negatiewe groepsdruk – wanneer iemand wat deel is van 'n groep waaraan jy behoort, jou laat voel dat jy iets moet doen om aanvaar te word.


· Toeganklikheid: In sommige skole kan dit maklik wees om dwelms of alkohol in die hande te kry, veral as daar mense in die omgewing is wat dit verkoop of ouer leerders is wat dit vir jou kan gee. 
· Sosiale Geleenthede en Partytjies: Wanneer jy by van hierdie geleenthede is, gebruik baie mense dwelms en alkohol en jy wil dalk ook daaraan deelneem om pret te hê en deel van die groep te wees.
· Afknouery en Viktimisering: Om die stres en emosionele pyn te hanteer, kan sommige tieners hulle tot dwelmmisbruik wend as 'n manier om hierdie ervarings te hanteer.
· Nuuskierigheid en Eksperimentering: Op skool is daar baie verskillende tipe mense. Sommige is dalk nuuskierig om dwelms of alkohol te probeer en kan jou vra om saam met hulle met hierdie middels te eksperimenteer.
· Akademiese Druk: Skool kan stresvol wees, veral as jy baie huiswerk, toetse en eksamens het. Sommige tieners kan dwelms of alkohol begin gebruik om hulle te help om al die druk te hanteer.
· Gebrek aan Toesig: Tydens pouses of naskoolse aktiwiteite is daar dalk nie altyd volwassenes om toesig te hou oor leerders nie. Dit skep geleenthede  vir hulle om middels te gebruik sonder dat iemand hulle sal uitvang.
· Gebrek aan Onderrig: In sommige skole word daar dalk nie genoeg lesse of bewusmakingsprogramme aangebied wat leerders leer oor die risiko's van die gebruik van dwelms en alkohol nie. Dit beteken dat sommige tieners dalk nie ten volle verstaan hoe gevaarlik dit kan wees om hierdie stowwe te gebruik nie.

· Maklike Toegang tot Middels: As dwelmmiddels maklik is om in die hande te kry, is dit meer waarskynlik dat tieners dit sal begin gebruik.
· Geld en Werk: In gemeenskappe waar baie mense finansieel sukkel of nie werk kan kry nie, is tieners meer geneig om dwelmmiddels te gebruik as 'n poging om moeilike situasies te hanteer.
· Gebrek aan Onderrig: As daar nie goeie skole is nie, of as tieners nie leer oor die risiko's rondom dwelmgebruik nie, kan dit tot meer dwelm- en alkoholgebruik lei.
· Gemeenskapsnorme: In gemeenskappe waar mense dink dat die gebruik van dwelmmiddels aanvaarbaar is, kan tieners daaraan deelneem omdat hulle dink dat dit normaal is. 
· Gesinsdinamika: As tieners familielede het wat dwelmmiddels misbruik of nie ondersteuning van hul gesin kry nie, kan dit die moontlikheid op die gebruik van dwelms of alkohol verhoog.

· Uitbeelding van Dwelmgebruik: Soms kan dit wat ons in films, liedjies en advertensies sien en hoor, die gebruik van dwelmmiddels “cool” of normaal laat lyk. 
· Advertensies en Promosie: Maatskappye wat dwelmmiddels soos alkohol en tabak verkoop, maak  dikwels advertensies wat op jongmense gemik is. Dit kan die gebruik van die middels normaal en aanloklik laat lyk.
· Portuurvergelyking: Op sosiale media wys mense wat hulle doen, dit sluit soms die gebruik van dwelmmiddels in. Wanneer vriende of bekende mense dit só ten toon stel, voel jy dalk dat jy dit ook moet  probeer.
· Inligting en Bewustheid: Alhoewel die media soms dwelmgebruik aanloklik kan laat lyk, kan dit ook help deur ons te leer oor die risiko's en waar om hulp te kry, indien dit nodig sou wees. 



Les 2: Gepaste Gedrag om Dwelmmisbruik te Voorkom en Stop te Sit
Terwyl gemeenskappe en die media tot dwelmmisbruik kan bydra, kan hulle ook veilige en ondersteunende omgewings skep om jongmense te beskerm. Hier is 'n paar maniere waarop hulle dwelmmisbruik onder tieners kan voorkom of stopsit. 

	Onderrig van gesondheids- en lewensvaardighede
	Geestesgesondheidsondersteuning

	Skole moet belangrike gesondheids- en lewensvaardighede onderrig. Dit moet onder andere ook die risiko's en gevolge van dwelmmisbruik , kommunikasietegnieke, streshantering, probleemoplossing en weieringsvaardighede dek.
	Daar moet beraders beskikbaar wees wat leerders kan bystaan- veral as leerders emosionele- of sielkundige uitdagings in die gesig staar wat hulle  juis meer kwesbaar vir dwelmmisbruik kan maak.

	Duidelike Beleid
	Buitemuurse Aktiwiteite

	Skole moet duidelike reëls in plek hê ten opsigte van die gebruik van dwelmmiddels. Leerders moet weet wat die gevolge vir die oortreding van hierdie reëls is en van hulp voorsien word indien hulle met dwelmverwante kwessies sukkel.
	Skole moet verskillende naskoolse aktiwiteite ( soos sport, kuns en kultuurklubs aanbied. Dit gee leerders die geleentheid om aan positiewe aktiwiteite deel te neem. Dit kan hulle help om te voel dat hulle inpas en 'n doel het.

	Behandeling en ondersteuning
	Gemeenskapspolisiëring en Wetstoepassing

	Verseker dat daar  bekostigbare dienste beskikbaar is, om diegene wat met dwelmmisbruik sukkel, te help. Werk saam met gesondheidsorgverskaffers, beradingsdienste en ondersteuningsgroepe om 'n netwerk van hulpbronne te vorm. 
	Gemeenskapspolisiëringsforums (GPF) en wetstoepassing kan dwelmmisbruik aanspreek en voorkom deur meer sigbaar te wees, na die gemeenskap uit te reik en met skole saam te werk.

	Jeugbetrokkenheid en Bemagtiging
	Ouerondersteuning en -Opvoeding

	Gee jongmense 'n stem in die gemeenskap. Betrek hulle by besluite, moedig deelname by geleenthede aan en bied vir hulle platforms aan om hul idees oor die voorkoming van dwelmmisbruik te deel. 
	Verskaf hulp en opvoeding aan ouers sodat hulle bemagtig word. Beklemtoon die belangrikheid van oop kommunikasie en om betrokke te wees by hul kinders se lewens.

	Opvoeding en Bewustheid
	Bevordering van Positiewe Rolmodelle

	Die media kan veldtogte skep waardeur akkurate inligting oor die risiko's van dwelmmisbruik  versprei word. Hierdie bewusmakingsveldtogte moet  op beide jongmense en ouers gerig word.
	Vertoon suksesstories van mense wat dwelmmisbruik oorkom het of van bekendes wat 'n dwelmvrye lewe leef. Bekende mense, soos atlete, kan uitgelig word vir hul aanpasbaarheid en gesonde keuses.

	Veldtogte op Sosiale Media
	Verantwoordelike Advertensiepraktyke

	Gebruik sosiale media om positiewe boodskappe te versprei,verhale van rehabilitasie te deel en met jong gehore te kommunikeer. Veldtogte wat mense aan die praat kry, kan baie effektief wees.
	Die media en bemarkers moet verantwoordelik optree. Vermy die uitbeelding van dwelmgebruik as “cool” en bevorder eerder boodskappe oor verantwoordelike drinkery. Dit help om 'n gesonder mediawêreld te skep.



JOU verantwoordelikheid
Op een of ander tyd in ons lewe sal die meeste van ons in situasies kom waar dwelms gebruik en misbruik word. Alhoewel jy onder sosiale druk kan verkeer om dwelmmiddels te gebruik, is dit belangrik om te verstaan dat die besluit om aan sulke gedrag deel te neem uiteindelik jou keuse is. 
Baie tieners wil nie dwelms of alkohol gebruik nie, maar hulle sukkel met groepsdruk deur hul vriende. Hulle is bekommerd dat hul vriende sal dink dat hulle "nie cool is nie" of nóg erger, "nie meer vriende wil wees nie". Wanneer vriende jou laat voel dat jy iets moet doen om in te pas, word dit negatiewe groepsdruk genoem. Ons kry ook situasies waar groepsdruk goed kan wees. Wanneer vriende jou aanmoedig om nie dwelmmiddels te gebruik nie omdat hulle vir jou gesondheid en welsyn omgee, word dit positiewe groepsdruk genoem.
Om situasies te bestuur waar jy negatiewe groepsdruk ervaar, kan jy weierings- en besluitnemingsvaardighede ontwikkel  om dwelmgebruik en -misbruik te voorkom of stop te sit.  















Selfgeldende WeieringSelfgeldend – om selfversekerd, eerlik en respekvol te wees sonder om aanstootlik of gemeen te wees.


As jy jouself in 'n situasie bevind waar jy gedruk voel om aan dwelmgebruik deel te neem, moet jy dit op 'n selfgeldende manier weier sonder om ongemaklik te voel. Hier is 'n paar vooraf beplande reaksies wat jy in sulke situasies kan gebruik:
	Plan
	Voorbeeld Reaksies

	Maak Verskoning
	· "Ek kan nie bly nie; ek moet my pa met iets gaan help."
· "Dwelms maak my siek."

	Ferm, maar Beleefde Weiering
	· "Nee, dankie. Ek hou nie daarvan nie."
· "Ek's oukei, maar dankie vir die aanbod."

	Gebruik Humor
	· "Nee dankie, ek het al die breinselle nodig wat ek kan kry."
· "Beïnvloed dwelms dan nie jou groei nie? Ek is reeds kort genoeg!"

	Fokus op Doelwitte
	· "Ek werk aan my akademiese doelwitte, so ek kan dit nie waag nie."
· "Ek wil gesond bly vir die hokkiewedstryd wat voorlê."

	Druk Persoonlike Waardes Uit
	· "Ek glo nie daaraan om dwelmmiddels te gebruik nie, dit bots met my waardes."
· "Ek het ander maniere om pret te hê; dit sluit nie dwelmgebruik in nie."

	Bied Alternatiewe
	· "Ek is oukei. Wil jy gaan rugby speel?"
· "Nee dankie. Kom ons gaan kry eerder iets om te eet."

	Vra vir Ondersteuning
	· "Ek probeer dwelms vermy, en ek sal jou ondersteuning waardeer."
· "Kan ons almal net die aand sonder dwelms/alkohol geniet?"

	Verlaat die Situasie
	· "Verskoon my, ek moet nou huis toe gaan, my ma wag vir my."
· "Ek voel nie lekker nie, ek sien jou later."

	Verduidelik die Gevaar
	· "Nee dankie. Dwelms is baie sleg vir jou."
· "Het jy nie gehoor van al die kinders wat dood is weens dwelmgebruik nie?"



Praktiese Maniere om Dwelmgebruik te Voorkom en Stop te Sit:
· Deelname aan sport en oefening bevorder fisiese gesondheid en help stresvermindering.
· Beoefen kreatiewe stokperdjies byvoorbeeld teken, skilder, skryf en musiek om jouself uit te druk.
· Om deel te wees van klubs laat jou toe om te sosialiseer, vriendskappe te bou en 'n gevoel van “behoort aan” te ontwikkel.
· Om betrokke te raak by vrywilligerswerk verskaf 'n gevoel van selfwaarde en gee jou lewe ‘n doel.
· Bestee tyd saam met vriende deur aktiwiteite te beoefen wat nie dwelmgebruik behels nie, soos om te gaan fliek, speletjies te speel of buitelugaktiwiteite te doen.
· Dink krities na oor die gebruik van media; moenie alles wat jy sien as die waarheid aanvaar nie.

Besluitnemingsvaardighede Besluitnemingsvaardighede – vermoëns wat jou help om oplossings vir uitdagings te kies.



Om goeie besluite te kan neem, is baie belangrik, veral ten opsigte van dwelmgebruik. Dit help jou om keuses te maak wat jou veilig en gesond hou. Voordat jy die gebruik van dwelmmiddels oorweeg, is daar belangrike dinge om oor na te dink sodat jy die regte besluit kan neem. 

	Dink Voor Jy Optree: 
Dink aan die potensiële uitkomste. Vra jouself af: "Wat kan gebeur as ek hierdie middel gebruik?" Oorweeg die onmiddellike gevolge byvoorbeeld die fisiese en geestelike aantasting, en die langtermyngevolge soos verslawing, gesondheidskwessies en gespanne verhoudings. Om te dink voor jy optree, kan jou help om keuses te vermy waaroor jy later spyt kan wees.

	
	

	
	Versamel Inligting: 
Maak ingeligte keuses deur inligting in te samel oor die dwelmmiddel wat jy mag teëkom. Verstaan die uitwerking daarvan op die liggaam en gees. Wees ingelig oor verslawing en erken dat selfs 'n enkele gebruik van sekere dwelmmiddels tot afhanklikheid kan lei. Soek betroubare inligtingsbronne, byvoorbeeld opvoedkundige webwerwe, boeke of gesprekke met geloofwaardige volwassenes.

	Identifiseer Jou Waardes: 
Oorweeg wat vir jou belangrik is, soos jou gesondheid, verhoudings, akademiese of sportdoelwitte, en jou morele beginsels. Dink oor hoe dwelmgebruik met jou waardes ooreenstem of verskil. Byvoorbeeld, as jy 'n goeie sportman/vrou wil wees, erken hoe dwelmgebruik daardie waarde kan benadeel. Jou waardes behoort jou keuses te beïnvloed wanneer jy voor die versoeking van dwelmgebruik te staan kom.

	
	

	
	Stel Doelwitte: 
Stel duidelike en haalbare doelwitte vir jouself, of dit nou verband hou met jou opleiding, sport of persoonlike ontwikkeling. Erken dat dwelmmisbruik jou vordering ten opsigte van hierdie doelwitte kan belemmer. Prioritiseer jou aspirasies bo tydelike plesier. Om dwelmgebruik te vermy is 'n belangrike stap in die rigting van persoonlike groei en sukses. 


Aantasting – verlies aan funksie of vermoë (geestelik of fisies).
Verslawing – wanneer jou liggaam obsessief na 'n dwelmmiddel smag. 
Afhanklikheid – wanneer 'n persoon fisies afhanklik is van 'n dwelmmiddel vir daaglikse funksionering.
Morele beginsels – riglyne waarvolgens mense leef om seker te maak hulle doen die regte ding.
Aspirasies – 'n sterk hoop of ambisie om groot dinge te bereik.








Les 3: Lang- en Korttermyngevolge van Dwelmmisbruik
Jy is op 'n punt in jou lewe waar jou liggaam en brein nog ontwikkel. Die besluite wat jy rakende dwelmgebruik neem, kan ‘n korttermyn en lewenslange impak op jou fisiese en geestelike gesondheid hê. Miskien het jy nog nie dwelmmiddels probeer nie.  Dit is belangrik om te verstaan waarom dit  'n wyse keuse is om onthouding daarvan toe te pas. Deur na die gevolge van dwelmgebruik te kyk, sal jy 'n duidelike idee hê van waarom dit noodsaaklik is om goeie en gesonde besluite te neem. Onthouding – om jouself te keer om iets te doen.




Gesondheidsgevolge
	Korttermyngevolge
	Langtermyngevolge

	Swak Besluitneming: 
Die gebruik van middels soos alkohol of dwelms kan dit moeilik maak om goeie keuses te maak, en fisiese beweging beperk, wat tot ongelukke kan lei.

	Verslawing: 
As jy dwelmmiddels oor 'n lang tydperk gebruik, kan jy verslaaf raak, wat beteken dat jy nie daarmee kan ophou nie, selfs al wil jy.

	Olikheid: 
Sommige dwelmmiddels kan jou baie naar laat voel en jou laat opgooi, wat jou kan dehidreer.

	Fisiese Gesondheidsprobleme: 
Die langdurige gebruik van dwelmmiddels kan jou organe beskadig, soos lewerskade as gevolg van te veel alkohol of longprobleme as gevolg van rook.

	Asemhalingsprobleme:
Sekere middels kan jou asemhaling vertraag en dit moeilik maak om genoegsame suurstof te kry.

	Geestesgesondheidskwessies: 
Dwelmgebruik oor 'n lang tydperk kan lei tot depressie, angs of skisofrenie.

	Geestesgesondheidskwessies: 
Om dwelmmiddels te gebruik, kan jou angstig of paranoïes laat voel.

	Probleme in Verhoudings: 
Die misbruik van dwelmmiddels kan dit moeilik maak om met vriende en familie oor die weg te kom.

	Oordosis: 
Die oormatige gebruik van sekere dwelmmiddels kan uiters gevaarlik en selfs dodelik wees.

	Finansiële Probleme: 
Die gebruik van dwelmmiddels kan duur wees en dit kan veroorsaak dat jy nie genoeg geld het om op ander meer belangrike dinge, ten opsigte van jou gesondheid, te spandeer nie.



Alkohol en kankerrisiko
'n Gesondheidsverslag wat in 2025 uitgereik is, waarsku dat alkoholverbruik die kans op verskeie soorte kanker verhoog, onder meer bors-, lewer- en mondkanker. Al dink baie mense dat matige alkoholverbruik nie skadelik is nie – en selfs voordele kan inhou – toon nuwe navorsing dat selfs klein hoeveelhede alkohol vir jou gesondheid nadelig kan wees. Die doel van die verslag is om bewustheid te skep en mense aan te moedig om hul alkoholverbruik ernstig te heroorweeg.
Verbintenis met Misdaad, Geweld en Opvoedkundige Uitkomste 
Dwelmmisbruik gaan nie net oor die impak op 'n mense se fisiese en geestelike gesondheid nie; dit kan individue ook aansienlik laat afwyk van die pad wat hulle  aanvanklik vir hulself gestel het. Trouens, dwelmmisbruik hou dikwels verband met misdaad, geweld en ongunstige opvoedkundige uitkomste. Kom ons ondersoek hierdie gevolge in detail.

 Tieners wat by dwelmmisbruik betrokke is, kan die volgende in die gesig staar 
STRAFREGTELIKE GEVOLGE:
	Korttermyn Gevolge
	Langtermyn Gevolge

	· Kriminele Oortredings: Hulle kan steel om geld te kry vir dwelmmiddels wat tot strafregtelike aanklagte kan lei.
· Aanranding: Die gebruik van dwelmmiddels kan mense impulsief laat optree  wat kan lei tot aggressiewe gedrag en fisiese gevegte met ander.
· Dronkbestuur: Om 'n voertuig te bestuur terwyl jy onder die invloed van dwelms of alkohol is, kan tot regsgevolge lei.
· Besit en Verspreiding: Hulle kan met onwettige middels betrap word of dit aan ander verkoop. Beide is kriminele oortredings.
	· Kriminele Rekord: Om betrokke te wees by dwelmverwante misdade kan lei tot 'n kriminele rekord wat jou kanse om werk te kry of jou opleiding voort te sit, kan beïnvloed.
· Jeuggevangenis: Ernstige oortredings kan daartoe lei dat jy na korrektiewe jeugsentrums gestuur word.
· Bendebetrokkenheid: Dwelmgebruik kan tieners meer geneig maak om by kriminele bendes aan te sluit. Dit kan lei tot langtermynbetrokkenheid by onwettige aktiwiteite.
· Voortgesette Kriminele Gedrag: Tieners wat kriminele gedrag toon om hul verslawing te ondersteun, kan dit na volwassenheid oordra, wat beteken dat hulle nog lank by misdaad betrokke sal wees.

Tieners wat by dwelmmisbruik betrokke is, kan die volgende in die gesig staar. 
GEWELDDADIGE GEVOLGE:
	Korttermyn Gevolge
	Langtermyn Gevolge

	· Aggressiewe Gedrag: As tieners dwelmmiddels gebruik, kan hulle aggressief raak en met vriende, familie of ander mense baklei.
· Beserings: Dwelmgebruik kan dit moeilik maak om goeie keuses te maak, en fisiese beweging beperk.Dit kan kan ook lei tot beserings tydens bakleiery. 
· Dissiplinêre Prosesse: Gewelddadige gedrag wat met dwelmgebruik verband hou, kan tieners op skool in die moeilikheid laat beland. Dit kan beteken dat hulle geskors word.
	· Fisiese Gesondheid: Gewelddadige situasies kan lei tot permanente fisiese probleme soos chroniese pyn, breinskade en probleme met voortplanting.
· Geestesgesondheid: Om onder die invloed van dwelmmiddels aan geweld blootgestel te word, kan ‘n persoon se gevoelens en denke oor die langtermyn beïnvloed. 
· Impak op Verhoudings: Betrokkenheid by geweld kan gebroke verhoudings met familie en vriende veroorsaak wat lei tot 'n verswakte sosiale ondersteuningsnetwerk.

Tieners wat by dwelmmisbruik betrokke is, kan die volgende in die gesig staar. 
ONGUNSTIGE OPVOEDKUNDIGE GEVOLGE:
	Korttermyn Gevolge
	Langtermyn Gevolge

	· Probleme op Skool:  Dwelmmisbruik kan lei tot probleme op skool, soos om laer punte te kry en konsentrasieprobleme
· Afwesigheid: As iemand met dwelmmisbruik sukkel, kan hulle gereeld skool of klasse mis.
· Dissiplinêre Prosesse: Skole kan optree teen leerders wat by dwelmmisbruik betrokke is, soos om hulle tydelik of permanent te skors.
· Leer en Onthou: Die gebruik van dwelmmiddels kan 'n leerder se vermoë om te leer en te memoriseer beïnvloed.
· Minder Betrokkenheid: Leerders wat by dwelmmisbruik betrokke is, stel dalk minder belang in klubs, aktiwiteite en sosiale geleenthede wat deur die skool aangebied word.
	· Akademiese Uitdagings: Dwelmmisbruik kan dit moeiliker maak om goed te vaar op skool en kan selfs daartoe lei dat jy niejou hoërskoolloopbaan voltooi nie.
· Minder Opsies vir die Toekoms: As jou punte daal as gevolg van dwelmgebruik, kan dit geleenthede vir verdere opleiding en 'n goeie werk in die toekoms beperk.
· Finansiële Probleme: Indien jy swak op skool vaar of die skool vroeg verlaat, kan jy sukkel om 'n werk te kry wat goed betaal.
· Eensaamheid: Die gebruik van dwelmmiddels en probleme op skool kan dit moeilik maak om positiewe verhoudings te bou.
· Emosionele Impak: Om te sukkel op skool as gevolg van dwelmgebruik kan tot depressie en angs lei.



Moontlikhede vir Rehabilitasie
Dit is baie moeilik om net op te hou om dwelmmiddels te gebruik wanneer iemand eers verslaaf is. Baie verslaafdes voel baie alleen en glo dit is onmoontlik om dwelmverslawing te oorkom. 'n Verslaafde het gewoonlik professionele hulp nodig om ten volle te herstel. Hulle kan na 'n rehabilitasiekliniek gaan om ondersteuning te kry en hul verslawing te behandel.
Bekommerd dat 'n vriend(in) dalk in die moeilikheid is? 
As jy bekommerd is dat 'n vriend(in) dwelmmiddels misbruik, moet jy die situasie met sorg en sensitiwiteit benader. Hier is 'n paar dinge waarna jy kan uitkyk en hoe jy versorging, ondersteuning en hulp kan bied:
	Kyk Uit Vir:
· Beduidende veranderinge in gedrag soos gemoedskommelings, prikkelbaarheid of teruggetrokkenheid.
· As jou vriend(in) se skoolprestasie ewe skielik verswak, kan dit 'n teken van 'n probleem wees.
· Kyk of jou vriend(in) tyd saam met 'n ander groep vriende deurbring, veral diegene wat by dwelmgebruik betrokke is. 
· Hou onverklaarbare fisiese veranderinge dop, soos bloedbelope oë, onverklaarbare gewigsverlies of tekens van dronkenskap.  






	

	Voorstelle vir Versorging, Ondersteuning en Hulp:

	Praat openlik:
Benader jou vriend(in) op 'n nie-veroordelende en besorgde manier. Spreek jou kommer uit en laat hulle weet dat jy daar is om te luister en hulle te ondersteun.
	Moedig eerlikheid aan:
Moedig jou vriend(in) aan om eerlik te wees oor wat aangaan. Verseker hulle dat jy nie sal oordeel nie, maar dat jy wil help.

	Bied 'n luisterende oor aan:
Soms het mense net iemand nodig om mee te praat. Wees daar om te luister sonder om te onderbreek of raad te gee, tensy hulle daarvoor vra.
	Stel voor dat hulle hulp soek:
Indien jy dwelmmisbruik vermoed, stel sagkens voor dat hulle hulp soek by 'n skoolberader, 'n betroubare volwassene of 'n hulplyn soos Alcoholics Anonymous of Lifeline.

	Vermy bemagtiging:
Moenie aan die dwelmgebruik van jou vriend(in) deelneem of dit aanpor nie. Maak dit duidelik dat jy nie hul skadelike gedrag kan ondersteun nie.
	Bly in kontak:
Bly deurentyd 'n ondersteunende vriend(in), selfs al soek hulle nie dadelik hulp nie. Loer gereeld in om seker te maak hulle is oukei, en laat hulle weet dat jy omgee.

	Betrek betroubare volwassenes:
As jy dink dat jou vriend(in) in onmiddellike gevaar is of nie in staat is om verantwoordelike besluite te neem nie, oorweeg dit om 'n betroubare volwassene, soos 'n ouer, voog, onderwyser of skoolberader, te betrek.
	Wees ingelig:
Lig jouself in oor die hulpbronne vir dwelmmisbruikondersteuning wat in jou gemeenskap beskikbaar is. Hierdie kennis kan 'n waardevolle hulpmiddel wees om jou vriend(in) te ondersteun.

  ©2024 Teenactiv   1   www.teenactiv.co.za     INHOUD S OPSOMMING   Dwelmmisbruik   behels die   skadelik   gebruik van verskillende  middels   soos  alkohol, onwettige dwelms (soos kokaïen of heroïen), en selfs die misbruik van  voorskrifmedikasie of sigarette en in a se mingsmidde ls . Wanneer iemand   met  dwelmmisbruik  sukkel , kan hulle 'n  toleransie   ontwikkel en  onttrekking - simptome  ervaar   wanneer hulle  daarmee probeer ophou . Hulle kan ook  gemoedskommelings toon,  buiteng e woon   optree en hul verantwoordelikhede  verwaarloos.    Persoonlike risikofaktore wat tot dwelmmisbruik   bydra   kan  intrapersoonlik  ( familiegeskiedenis of geestesgesondheidskwessies) of  interpersoonlik   (groepsdruk)   wees . Daar is egter beskermende faktore wat die kanse op  dwelmmisbruik kan verminder, soos sterk gesinsondersteuning, positiewe  vriendskappe en effektiewe tegnieke om stres en probleme te hanteer.  D it  is  van  kardinale belang om probleme vroeg op te spoor en hulp te kry   om sodoende  dwelmmisbruik te voorkom . Dit   kan   bereik word deur   oop gesprekke by die s kool  te hê  of ondersteuning   in plek te hê   om iemand by te staan voordat dit 'n ernstige  probleem word.     Les 1: Sosiale  F aktore wat tot  D welmmisbruik   B ydra   Sosiale faktore is elemente binne jou sosiale omgewing wat jou gedagtes, gedrag en optrede rondom  dwelmmisbruik kan beïnvloed, soos:   Gesinsdinamika  –   Interaksies en  verhoudings binne 'n gesin .    Voorbeeld :    Om groot te word in 'n omgewing waar dwelmgebruik genormaliseer word of as 'n hanterings - meganisme gebruik word, kan iemand beïnvloed om dieselfde patrone te volg.   Gebrek aan  O nde rrig   –   Beperkte toegang tot  kennis en vaardighede .    Voorbeeld : Jongmense wat nie die potensiële skade verstaan nie, kan meer geneig wees om met  dwelm - middels  te eksperimenteer.   Media - I nvloed   –   Impak van massamedia op houdings, oortuigings en gedrag.    Voorbeeld :  Populêre   mense op sosiale media kan drank gebruik opwindend laat voorkom   of   dit uitbeeld as  'n manier om probleme te hanteer . Dit kan  ander beïnvloed om op dieselfde manier op te tree.   Sosiale  N orme   –   Maatskaplike verwagtinge of   ongeskrewe reëls wat gedrag beïnvloed .    Voorbeeld : Jongmense glo dat partytjies, dr a nk en dwelms "deel van jo nk - wees"   is .   Ekonomiese  F aktore  –   Invloede wat verband hou met die verspreiding van hulpbronne in die samelewing.    Voorbeeld : Werkloosheid, armoede en ongelykheid in inkomste veroorsaak dikwels stres, frustrasie en  hopeloosheid wat bydra tot dwelmgebruik as hanteringsmeganisme.    

Dwelmmisbruik  –   oormatige gebruik van  dwelms of alkohol wat  die gees of liggaam  benadeel.   Toleransie  –   om   meer  van 'n  middel te benodig  om dieselfde  uitwerking   te kry.   Onttrekkingsimptome  –   onaangename fisiese  reaksie as  jy   ophou om  'n verslawende middel  te gebruik.   Intrapersoonlik  –   binne  jou eie gedagtes.   Interpersoonlik  –   verhoudings of  kommunikasie tussen  mense.     

